चिलीकी महिला राष्ट्रपति मिसेल ब्यासेलेट चिकित्साशास्त्रकी विद्यार्थी भए पनि राजनीतिमा प्रवेश गरिन् । १९५१ सेप्टेम्बर २९ मा चिलीको राजधानी सेन्टियागोमा जन्मिएकी मिसेलका तीन सन्तान छन् । उनको श्रीमान्सँग सम्बन्ध-विच्छेद भइसकेको छ । राष्ट्रपतिपदमा चुनाव लड्नका लागि उनले २००४ अक्टोबर १ मा रक्षामन्त्रीबाट राजीनामा दिइन् । २००६, जनवरी १५ मा भएको मतदानमा ५३.५ प्रतिशत मत पाएर उनी चिलीकी पहिलो महिला राष्ट्रपति बनिन् ।
